b'\n_START_ARTICLE_\nPariisin ilmastosopimus\n_START_PARAGRAPH_\nPariisin ilmastosopimus on 12. joulukuuta 2015 hyv\xc3\xa4ksytty kansainv\xc3\xa4linen sopimus, jonka tavoitteena on ilmastonmuutoksen pys\xc3\xa4ytt\xc3\xa4minen. Pariisin ilmastokokoukseen osallistui 195 Yhdistyneisiin kansakuntiin kuuluvaa maata. Sopimuksen voimaanastumiseen tarvittiin v\xc3\xa4hint\xc3\xa4\xc3\xa4n 55 maata, jotka tuottavat v\xc3\xa4hint\xc3\xa4\xc3\xa4n 55 prosenttia maailman kasvihuonep\xc3\xa4\xc3\xa4st\xc3\xb6ist\xc3\xa4. Sopimus astui voimaan 22. huhtikuuta 2016.\n_START_SECTION_\nSopimuksen yksityiskohdat\n_START_PARAGRAPH_\nSopimuksessa l\xc3\xa4mp\xc3\xb6tilan nousu rajataan 1,5 asteeseen esiteolliseen aikaan verrattuna. Sopimuksessa my\xc3\xb6s sovittiin kehittyneiden maiden ilmastorahoituksessa kehitysmaille, joskin Kiina onnistui torjumaan itse\xc3\xa4\xc3\xa4n velvoittavan osallistumisen rahoitukseen. Kaikkein haavoittuneimmille maille voidaan my\xc3\xb6s my\xc3\xb6nt\xc3\xa4\xc3\xa4 vahingonkorvauksia. Sopimusta tarkastellaan viiden vuoden v\xc3\xa4lein. Sopimuksessa annetut p\xc3\xa4\xc3\xa4st\xc3\xb6tavoitteet ja sitoumukset eiv\xc3\xa4t kuitenkaan ole riitt\xc3\xa4vi\xc3\xa4 vaaditun enint\xc3\xa4\xc3\xa4n 1,5 asteen l\xc3\xa4mpemisen kanssa, vaan sopimuksessa maat sitoituvat pyrkim\xc3\xa4\xc3\xa4n saavuttamaan p\xc3\xa4\xc3\xa4st\xc3\xb6jens\xc3\xa4 huippukohdan mahdollisimman nopeasti ja p\xc3\xa4\xc3\xa4sem\xc3\xa4\xc3\xa4n lasku-uralle.\n_START_SECTION_\nYhdysvaltojen vet\xc3\xa4ytyminen\n_START_PARAGRAPH_\nYhdysvaltain presidentti Donald Trump ilmoitti kes\xc3\xa4kuussa 2017, ett\xc3\xa4 Yhdysvallat vet\xc3\xa4ytyy sopimuksesta.'